Mestská hromadná doprava v Košiciach

Mestská hromadná doprava v Košiciach je druhá najväčšia sieť mestskej dopravy na Slovensku. Je tvorená troma spôsobmi dopravy, konkrétne električkovou, autobusovou a do roku 2015 aj trolejbusovou dopravou. Funguje od roku 1891, čo z nej robí najstaršiu mestskú hromadnú dopravu na Slovensku. Najrýchlejším spôsobom prepravy v meste sú dlhodobo autobusy s priemernou rýchlosťou , po autobusoch nasledujú električky s priemernou rýchlosťou .
Dopravu zabezpečuje mestom vlastnená akciová spoločnosť Dopravný podnik mesta Košice, ktorý obsluhuje všetky časti celého mesta.
Cestovné lístky.
Cestovné lístky je možné zakúpiť v automatoch na niektorých zastávkach, v sieti zmluvných predajcov (prevažne novinové stánky), v dvoch predajniach dopravného podniku a taktiež prostredníctvom elektronickej peňaženky cez označovač priamo vo vozidle MHD.
DPMK umožňuje zakúpenie aj predplateného cestovného lístka. Od februára 2008 pribudla možnosť zakúpenia cestovného lístka prostredníctvom zaslania SMS správy. Cestujúci si môžu zakúpiť predplatený cestovný lístok aj cez internet na e-shope dopravného podniku.
História.
MHD v Košiciach začala v roku 1891 mestskou dráhou s koňským pohonom. Týmto sa Košice stali prvým mestom v prevádzkovaní mestskej koľajovej dopravy na území Slovenska. Tento spôsob prepravy slúžil aj na nákladnú prepravu. Postupné finančné ťažkosti však v roku 1909 spôsobili zastavenie tohto druhu dopravy. Obnovená bola v roku 1914 už ako električková doprava, ktorej sieť sa postupne rozširovala. Autobusová doprava v meste začala byť prevádzkovaná okolo roku 1950. V roku 1964 bolo ukončené prevádzkovanie nákladnej električkovej dopravy. Zároveň od roku 1968 v Košiciach jazdili výlučne moderné električky typu T. Neskôr bola do železiarní vybudovaná električková rýchlodráha. Posledná električková trať bola vybudovaná v roku 1989 na Alejovej ulici. V roku 1993 začala výstavba trolejbusových tratí, ktorá bola ukončená v roku 1999. Trolejové vedenie spojilo sídliská Dargovských hrdinov a KVP.
Vozidlový park a linky.
Autobusy.
DPMK prevádzkuje 211 používaných vozidiel. Denné linky sú číslované od do (s výnimkou občasných náhradných autobusových liniek ). Dopravný podnik mesta Košice tiež zabezpečuje prevádzku viacerých liniek do spoločnosti U. S. Steel Košice, očíslovaných až (zabezpečujú spojenie s mestskými časťami, v ktorých nie je k dispozícii električková doprava).
V meste je autobusmi prevádzkovaná aj nočná preprava osôb a to prostredníctvom siedmich liniek označených až . Každá obsluhuje určitú časť mesta. Linky premávajú od 23. hodiny do 4. hodiny ráno v intervaloch raz za hodinu; po 5. hodine ráno začnú premávať denné spoje. Spolu prevádzkuje dopravný podnik 50 liniek MHD.
Električky.
DPMK prevádzkuje 110 kusov používaných električkových súprav. Električková doprava v meste pozostáva zo 7 liniek označených , , , , , , , a 8 liniek do U. S. Steelu Košice označených od po .
Trolejbusy.
V depe dopravného podniku na Trolejbusovej ulici, sa nachádzajú 2 vyradené a 3 nevyradené trolejbusy. Do roku 2015 DPMK prevádzkoval trolejbusovú dopravu na dvoch linkách označených a . Trolejbusová doprava v meste bola utlmená 30. januára 2015.